Polisiebeamptes gewond tydens skieteryArgieffoto Foto: SAPD, Facebook Lt.kol. Lungelo Dlamini, woordvoerder van die polisie, sê die twee konstabels, 38 en 40 jaar oud, is onderskeidelik in die bolyf en hand geskiet. Hulle is na die Union-hospitaal in Alberton geneem vir behandeling. Dlamini sê die beamptes het ‘n verdagte voertuig genader toe twee mans uitgespring en op die beamptes losgebrand het. “Die polisie het teruggevuur. Twee van die verdagtes het te voet gevlug terwyl die ander drie verdagtes in die voertuig weggery het.” Niemand is nog in hegtenis geneem in verband met die voorval nie.